ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลองุ่นสดจากสาธารณรัฐเปรูพ.ศ. ๒๕๕๓[๑] ด้วยกรมวิชาการเกษตรได้วิเคราะห์ความเสี่ยงศัตรูพืชของผลองุ่นสดนำเข้าเพื่อการค้าจากสาธารณรัฐเปรูเสร็จสิ้นแล้วอาศัยอำนาจตามความในมาตรา ๘ และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืช จึงออกประกาศเงื่อนไขการนำเข้าผลองุ่นสดจากสาธารณรัฐเปรูดังต่อไปนี้ข้อ ๑ ชนิดพืชผลองุ่นข้อ ๒ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับองุ่นจากสาธารณรัฐเปรูปรากฏตามเอกสารหมายเลข๑ ท้ายประกาศนี้ข้อ ๓ หน่วยงานที่รับผิดชอบ๓.๑ ราชอาณาจักรไทย คือ กรมวิชาการเกษตร๓.๒ สาธารณรัฐเปรู คือ Ministerio de Agricultura, Servicio National de Sanidad Agraria ซึ่งต่อไปในประกาศนี้จะเรียกว่า SENASA-Peruข้อ ๔ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๕ วิธีการขนส่งต้องส่งองุ่นมาจากเมืองท่าแห่งหนึ่งในสาธารณรัฐเปรูไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางทะเลหรือทางอากาศข้อ ๖ แหล่งปลูกองุ่นต้องเป็นผลผลิตจากสาธารณรัฐเปรูและมาจากสวนองุ่นที่ปลูกเป็นการค้าซึ่งได้จดทะเบียนไว้กับ SENASA-Peru โดยที่ SENASA-Peru กำหนดให้เป็นแหล่งปลูกองุ่นสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ ๗ ข้อกำหนดสำหรับสวน๗.๑ SENASA-Peru ต้องจดทะเบียนสวนองุ่นในแหล่งปลูกองุ่นที่กำหนดไว้สำหรับส่งออกไปยังราชอาณาจักรไทยและต้องดำเนินการสำรวจแบบติดตามศัตรูพืชเพื่อให้แน่ใจว่าองุ่นปราศจากศัตรูพืชกักกัน SENASA-Peru ต้องมอบบันทึกรายละเอียดการจดทะเบียนสวนองุ่นให้แก่กรมวิชาการเกษตรเมื่อได้รับการร้องขอSENASA-Peru ต้องดำเนินการจดทะเบียนสวนองุ่นให้เสร็จสิ้นก่อนเริ่มการส่งออก๗.๒เกษตรกรเจ้าของสวนองุ่นที่จดทะเบียนต้องปฏิบัติตามหลักเกษตรดีที่เหมาะสมในสวนองุ่นโดยต้องรักษาความสะอาดสวนองุ่น และต้องมีการบริหารจัดการศัตรูพืชแบบผสมผสานหรือมีมาตรการอื่น ๆ ในการควบคุมศัตรูพืช ทั้งนี้ เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๗.๓ SENASA-Peru ต้องส่งมอบข้อมูลแผนการบริหารจัดการศัตรูพืชในสวนองุ่นตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๘ ข้อกำหนดสำหรับโรงบรรจุสินค้า๘.๑ SENASA-Peru ต้องจดทะเบียนและติดตามตรวจสอบโรงบรรจุสินค้าที่จะส่งออกองุ่นไปยังราชอาณาจักรไทยSENASA-Peru ต้องมอบบันทึกรายละเอียดการจดทะเบียนโรงบรรจุสินค้าให้แก่กรมวิชาการเกษตรเมื่อได้รับการร้องขอSENASA-Peru ต้องดำเนินการจดทะเบียนโรงบรรจุสินค้าให้เสร็จสิ้นก่อนเริ่มการส่งออก๘.๒โรงบรรจุสินค้าที่จดทะเบียนต้องนำองุ่นมาจากสวนองุ่นที่จดทะเบียนซึ่งปลูกเป็นการค้าจากแหล่งปลูกที่กำหนดเท่านั้นทั้งนี้เพื่อให้สามารถดำเนินการตรวจสอบย้อนกลับแหล่งที่มาขององุ่นที่ส่งออกได้อย่างรวดเร็วโรงบรรจุสินค้าต้องเก็บบันทึกรายชื่อเกษตรกรเจ้าของสวนองุ่นซึ่งส่งองุ่นออกไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๘.๓ โรงบรรจุสินค้าต้องจัดทำเอกสารมาตรฐานกระบวนการดำเนินงานซึ่งแสดงรายละเอียดขั้นตอนเกี่ยวกับการคัดขนาด การจัดการและการบรรจุองุ่น๘.๔ SENASA-Peru ต้องดำเนินการตรวจสอบระบบของโรงบรรจุสินค้าก่อนจดทะเบียนโรงบรรจุสินค้านั้นและต้องตรวจสอบระบบเป็นประจำทุกปีโรงบรรจุสินค้าต้องรับผิดชอบในการเก็บรักษาข้อมูลต่าง ๆ ทั้งหมด๘.๕ การกำจัดศัตรูพืชด้วยความเย็นก่อนการส่งออกเพื่อกำจัดศัตรูพืชกักกันต้องดำเนินการภายในโรงบรรจุสินค้าที่จดทะเบียนเท่านั้น๘.๖การตรวจองุ่นว่าปราศจากศัตรูพืชกักกันต้องดำเนินการภายในโรงบรรจุสินค้าที่จดทะเบียนเท่านั้นข้อ ๙ ข้อกำหนดสำหรับการกำจัดศัตรูพืช๙.๑ องุ่นที่จะส่งออกไปยังราชอาณาจักรไทยต้องกำจัดแมลง South American fruit fly, Anastrepha fraterculus และ Mediterranean fruit fly, Ceratitis capitata ด้วยวิธีกำจัดศัตรูพืชด้านสุขอนามัยพืชวิธีกำจัดศัตรูพืชด้วยความเย็นดังต่อไปนี้ได้รับการยอมรับว่าเป็นวิธีกำจัดศัตรูพืชด้านสุขอนามัยพืชสำหรับกำจัดแมลงSouth American fruit fly และ Mediterranean fruit fly ในองุ่นอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๑.๑๑ องศาเซลเซียส (๓๔ องศาฟาเรนไฮต์) หรือต่ำกว่า๑๕ วัน หรือมากกว่า๑.๖๗ องศาเซลเซียส (๓๕ องศาฟาเรนไฮต์) หรือต่ำกว่า๑๗ วัน หรือมากกว่า๙.๒ การกำจัดศัตรูพืชด้วยความเย็นสามารถดำเนินการได้ทั้งก่อนการส่งออกหรือระหว่างการขนส่ง สำหรับการกำจัดศัตรูพืชด้วยความเย็นระหว่างการขนส่งนั้นอาจจะดำเนินการเพียงบางส่วนซึ่งเป็นการกำจัดศัตรูพืชด้วยความเย็นก่อนการส่งออกโดยเริ่มต้นดำเนินการในสาธารณรัฐเปรูและการกำจัดศัตรูพืชด้วยความเย็นจะเสร็จสิ้นสมบูรณ์ระหว่างการขนส่งในกรณีที่การกำจัดศัตรูพืชด้วยความเย็นเกิดล้มเหลวระหว่างการขนส่งการกำจัดศัตรูพืชด้วยความเย็นอาจจะดำเนินการให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๙.๓ การส่งออกองุ่นซึ่งต้องผ่านการกำจัดศัตรูพืชด้วยความเย็นระหว่างการขนส่งนั้นต้องลดอุณหภูมิองุ่นตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายองุ่นเข้าตู้ขนส่งสินค้าทั้งนี้ เพื่อให้มั่นใจว่าอุณหภูมิองุ่นได้ลดต่ำลงถึงระดับที่เหมาะสมก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิขององุ่นให้คงที่ติดต่อกันตลอดไป๙.๔การประเมินผลการกำจัดศัตรูพืชด้วยความเย็นทั้งกรณีการกำจัดศัตรูพืชด้วยความเย็นก่อนการส่งออกและการกำจัดศัตรูพืชด้วยความเย็นระหว่างการขนส่ง จะประเมินจากอุณหภูมิของแท่งวัดอุณหภูมิผลไม้เท่านั้นโดยไม่นำอุณหภูมิจากแท่งวัดอุณหภูมิอากาศมาประกอบการประเมินผลประสิทธิภาพของการกำจัดศัตรูพืชด้วยความเย็นข้อ ๑๐ ข้อกำหนดสำหรับการกำจัดศัตรูพืชด้วยความเย็นก่อนการส่งออก๑๐.๑ การกำจัดศัตรูพืชด้วยความเย็นก่อนการส่งออกต้องอยู่ภายใต้การกำกับดูแลของ SENASA-Peru โดยต้องดำเนินการในห้องเย็นสำหรับกำจัดศัตรูพืชซึ่งได้รับการรับรองจากSENASA-Peru และกรมวิชาการเกษตรองุ่นสำหรับส่งออกไปยังราชอาณาจักรไทยอาจจะทำการกำจัดศัตรูพืชด้วยความเย็นควบคู่ไปพร้อมกับองุ่นที่ส่งออกไปยังประเทศอื่นได้๑๐.๒ ถ้าองุ่นต้องผ่านการกำจัดศัตรูพืชด้วยความเย็นก่อนการส่งออก SENASA-Peru ต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข ๒ ท้ายประกาศนี้ข้อ ๑๑ ข้อกำหนดสำหรับการกำจัดศัตรูพืชด้วยความเย็นระหว่างการขนส่ง๑๑.๑ การกำจัดศัตรูพืชด้วยความเย็นระหว่างการขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างการขนส่งสินค้า๑๑.๒การกำจัดศัตรูพืชด้วยความเย็นระหว่างการขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างการขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๑.๓ ถ้าองุ่นต้องผ่านการกำจัดศัตรูพืชด้วยความเย็นระหว่างการขนส่ง SENASA-Peru ต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข ๓ ท้ายประกาศนี้ นอกจากนี้ต้องมีใบรับรองการเทียบมาตรฐานของแท่งวัดอุณหภูมิตาม เอกสารหมายเลข ๔ท้ายประกาศนี้ แนบมาพร้อมกับสินค้าด้วยทุกครั้งข้อ ๑๒ ข้อกำหนดสำหรับบรรจุภัณฑ์และฉลาก๑๒.๑บรรจุภัณฑ์อาจทำด้วยกระดาษลูกฟูกซึ่งผลิตจากวัสดุที่ใช้แล้วนำกลับมาใช้ใหม่หรือวัสดุใหม่อนุญาตให้ใช้เฉพาะบรรจุภัณฑ์ที่สะอาดและใหม่เท่านั้นสำหรับการบรรจุองุ่น๑๒.๒ สำหรับองุ่นส่งออกซึ่งขนส่งทางอากาศ บรรจุภัณฑ์ต้องไม่มีรูถ้ามีรูหรือช่องเปิดต้องปิดด้วยผ้าตาข่าย ขนาดของตาข่ายแต่ละรูต้องมีเส้นผ่านศูนย์กลางไม่เกิน๑.๖ มิลลิเมตร เพื่อป้องกันการเข้าไปของแมลงซึ่งเป็นศัตรูพืชกักกัน๑๒.๓ ต้องบรรจุองุ่นในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ ก้าน เศษซากพืช เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๑๒.๔ ต้องพิมพ์ข้อความต่อไปนี้ติดไว้บนบรรจุภัณฑ์Product of PeruName of exporting company :Name of fruit (common name and cultivar):Orchard registration number :Packinghouse registration number:Packing date :Export destination : Thailandข้อ ๑๓ การตรวจส่งออก๑๓.๑ ต้องสุ่มตรวจองุ่นด้วยสายตาก่อนส่งออกตามกระบวนการที่เหมาะสมอย่างเป็นทางการและต้องปราศจากศัตรูพืชกักกันตามที่ระบุไว้ใน เอกสารหมายเลข ๑๑๓.๒ ในกรณีตรวจพบศัตรูพืชกักกันที่ระบุไว้ใน เอกสารหมายเลข ๑ ท้ายประกาศนี้ต้องดำเนินการตามมาตรการ ดังต่อไปนี้๑๓.๒.๑ ถ้าตรวจพบศัตรูพืชกักกันที่มีชีวิตบนองุ่น ได้แก่แมลงวันผลไม้ต้องปฏิเสธการส่งออกองุ่นทั้งหมดไปยังราชอาณาจักรไทย๑๓.๒.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้องุ่นทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืช หรือขจัดศัตรูพืชเหล่านั้นให้หมดสิ้นแล้ว๑๓.๓ ต้องดำเนินการกำจัดศัตรูพืชกักกันตามที่ระบุไว้ในข้อ ๙ข้อ ๑๔ การรับรองสุขอนามัยพืช๑๔.๑ ต้องมีใบรับรองสุขอนามัยพืชซึ่งออกให้โดย SENASA-Peru กำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้ The consignment of table grapes was produced and prepared for export accordance with the conditions for import of fresh table grapes from Peru to Thailand๑๔.๒ การกำจัดศัตรูพืชด้วยความเย็นก่อนการส่งออกถ้าองุ่นผ่านการกำจัดศัตรูพืชด้วยความเย็นก่อนการส่งออก ต้องระบุรายละเอียดของโรงงานกำจัดศัตรูพืชด้วยความเย็นอุณหภูมิ และระยะเวลาที่ใช้ (จำนวนวันที่ต่อเนื่องกัน)ลงบนใบรับรองสุขอนามัยพืชในส่วนที่เหมาะสม๑๔.๓ การกำจัดศัตรูพืชด้วยความเย็นระหว่างการขนส่ง๑๔.๓.๑ ถ้าองุ่นได้รับการกำจัดศัตรูพืชด้วยความเย็นระหว่างการขนส่งต้องระบุข้อความเพิ่มเติมในใบรับรองสุขอนามัยพืชดังต่อไปนี้ SENASA-Peru has supervised the calibration and the placement of fruit sensors into the fruit within the container(s) accordance with the conditions for import of fresh table grapes from Peru to Thailand and cold disinfestation treatment has been initiated๑๔.๓.๒ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข ๔ ท้ายประกาศนี้แนบมาพร้อมกับใบรับรองสุขอนามัยพืช๑๔.๔ ต้องระบุชื่อสามัญและชื่อพันธุ์ขององุ่น หมายเลขตู้ขนส่งสินค้า และหมายเลขผนึกปิดตู้ขนส่งสินค้า(สำหรับการขนส่งทางทะเล) ในใบรับรองสุขอนามัยพืชข้อ ๑๕ การตรวจนำเข้า๑๕.๑ เมื่อองุ่นมาถึงด่านนำเข้าในราชอาณาจักรไทยการตรวจนำเข้าองุ่นจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๕.๒เจ้าหน้าที่จะสุ่มตัวอย่างองุ่นและตรวจสอบเพื่อยื่นยันว่ามีศัตรูพืชหรือไม่ ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักองุ่นไว้จนกว่าจะทราบผลจากห้องปฏิบัติการ๑๕.๓ ถ้ามีองุ่นนำเข้าจำนวนน้อยกว่า ๑,๐๐๐ หน่วย(พวงองุ่น) ต้องสุ่มตรวจองุ่นจำนวน ๔๕๐ หน่วย (พวงองุ่น) หรือสุ่มตรวจองุ่นทั้งหมดถ้ามีองุ่นจำนวนเท่ากับหรือมากกว่า ๑,๐๐๐ หน่วย (พวงองุ่น)ต้องสุ่มตรวจองุ่นจำนวน ๖๐๐ หน่วย (พวงองุ่น)๑๕.๔ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารหมายเลข ๑ท้ายประกาศนี้ ระหว่างการสุ่มตรวจองุ่นต้องดำเนินการตามมาตรการ ดังต่อไปนี้๑๕.๔.๑ ถ้าตรวจพบศัตรูพืชกักกันที่มีชีวิต ได้แก่ แมลงวันผลไม้ องุ่นทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ SENASA-Peru ทราบและระงับการนำเข้าโดยทันที๑๕.๔.๒ SENASA-Peru ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๕.๔.๓ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ องุ่นทั้งหมดจะถูกส่งกลับ ทำลายหรือกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่ายทั้งหมด๑๕.๕ ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารหมายเลข๑ ท้ายประกาศนี้ ที่มีศักยภาพเป็นศัตรูพืชกักกันของราชอาณาจักรไทย ต้องส่งกลับทำลาย หรือกำจัดศัตรูพืชบนองุ่นด้วยวิธีการที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าองุ่นจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๕.๖ กรมวิชาการเกษตรมีสิทธิสั่งให้ส่งองุ่นกลับหรือทำลายโดยผู้นำเข้าต้องเป็นผู้รับผิดชอบค่าใช้จ่าย ถ้าพบหนึ่งหรือมากกว่าหนึ่งกรณีดังต่อไปนี้เกิดขึ้น๑๕.๖.๑ การกำจัดศัตรูพืชด้วยความเย็นไม่สมบูรณ์๑๕.๖.๒ ประตูตู้ขนส่งสินค้าปิดไม่สนิท๑๕.๖.๓ ผนึกปิดตู้ขนส่งสินค้าถูกทำลายหรือถูกสับเปลี่ยน หรือหมายเลขไม่ตรงตามที่ระบุไว้ในใบรับรองสุขอนามัยพืช๑๕.๖.๔ เสียบแท่งวัดอุณหภูมิผลไม้เลยออกนอกผลองุ่นหรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือผลองุ่นที่เสียบด้วยแท่งวัดอุณหภูมิเป็นแผลแตก หรือเกิดรอยเปิด๑๕.๖.๕ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๑๖ การประเมินกระบวนการส่งออก๑๖.๑ การส่งออกองุ่นจากสาธารณรัฐเปรูไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยสาธารณรัฐเปรูต้องเป็นผู้รับผิดชอบค่าใช้จ่ายทั้งหมด๑๖.๒ ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่าการประเมินกระบวนการตรวจรับรองส่งออกมีความจำเป็นกรมวิชาการเกษตรอาจส่งเจ้าหน้าที่เดินทางไปประเมินกระบวนการตรวจรับรองส่งออกในสาธารณรัฐเปรูก่อนจะตัดสินใจอนุญาตให้นำเข้าองุ่นได้อีกต่อไปโดยสาธารณรัฐเปรูต้องเป็นผู้รับผิดชอบค่าใช้จ่ายทั้งหมดทั้งนี้ ตั้งแต่บัดนี้เป็นต้นไปประกาศณ วันที่ ๒๑ ธันวาคม พ.ศ. ๒๕๕๓จิรากรโกศัยเสวีอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันขององุ่นจากสาธารณรัฐเปรูแนบท้ายประกาศกรมวิชาการเกษตร เรื่อง เงื่อนไขการนำเข้าผลองุ่นสดจากสาธารณรัฐเปรูพ.ศ. ๒๕๕๓ (เอกสารหมายเลข ๑)๒.ข้อกำหนดสำหรับการกำจัดศัตรูพืชด้วยความเย็นก่อนการส่งออกแนบท้ายประกาศกรมวิชาการเกษตร เรื่อง เงื่อนไขการนำเข้าผลองุ่นสดจากสาธารณรัฐเปรูพ.ศ. ๒๕๕๓ (เอกสารหมายเลข ๒)๓.ข้อกำหนดสำหรับการกำจัดศัตรูพืชด้วยความเย็นระหว่างการขนส่งแนบท้ายประกาศกรมวิชาการเกษตร เรื่อง เงื่อนไขการนำเข้าผลองุ่นสดจากสาธารณรัฐเปรูพ.ศ. ๒๕๕๓๔.ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างการขนส่งในตู้ขนสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่องเงื่อนไขการนำเข้าผลองุ่นสดจากสาธารณรัฐเปรู พ.ศ. ๒๕๕๓ (เอกสารหมายเลข ๔)(ดูข้อมูลจากภาพกฎหมาย)ปริยานุช/ผู้จัดทำ๒๔ มกราคม ๒๕๕๔ณัฐวดี/ตรวจ๒๔ มกราคม ๒๕๕๔พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๘/ตอนพิเศษ ๑ ง/หน้า ๕/๗ มกราคม ๒๕๕๔